Vrou sterf toe minibusse bots - Ongelukke - Republikein
Tuesday, March 30th, 15:05:52
Vrou sterf toe minibusse bots
10 March 2021 | Ongelukke
Tanja Bause – Twee minibusse was gister om 06:45 op die B6 nasionale hoofpad sowat 10 kilometer voor die Hosea Kutako Internasionale Lughawe in 'n kop-teen-kop botsing betrokke, naby die afdraai na die Neudam-kollege.
Volgens die nasionale woordvoerder van die Namibiese polisie, adjunkkommissaris Kauna Shikwambi, is die 40-jarige me. Quenerely Xamises op die toneel oorlede.
"In die Iveco minibussie was 15 mense insluitend die bestuurder, 'n 56-jarige man. Die bussie behoort aan die regering se departement van immigrasie en het werkers na die lughawe vervoer sodat hulle met hul diens kan begin," het sy gesê.
In die ander bussie was daar nege passasiers en die bestuurder 'n 30-jarige man.
"Twee vierjarige kinders was ook is die bussie. Al die beseerdes is na die Katutura-hospitaal geneem. Die polisie se ondersoek duur voort."